মাধ্যমিকে কৃতীদের শুভেচ্ছা শিক্ষামন্ত্রীর

কলকাতা: আজ শুক্রবার মাধ্যমিকের (Madhyamik 2025) ফলপ্রকাশ। জীবনের প্রথম বড় পরীক্ষায় কৃতিদের শুভেচ্ছা জানালেন শিক্ষামন্ত্রী ব্রাত্য বসু (Bratya Basu)। আগামী দিনে তাঁদের আরও সাফল্য কামনা করেছেন মন্ত্রী। কী লিখছেন? জেনে নিন সবিস্তারে।

আরও পড়ুন: মাধ্যমিকে দ্বিতীয় কী বললেন, শুনে নিন

এক্স হ্যান্ডেলে রাজ্যের শিক্ষামন্ত্রী লিখছেন, “মাধ্যমিক পরীক্ষা ২০২৫-এর ফল প্রকাশিত হল। পাশের হার ৮৬.৫৬ শতাংশ। সফল ছাত্রছাত্রীদের প্রতি রইল আমার আন্তরিক অভিনন্দন। আশা করব, তোমরা জীবনের সব ক্ষেত্রে সফল হবে, বাংলার মুখ উজ্জ্বল করবে এবং ভবিষ্যতে কৃতিত্বের স্বাক্ষর রাখবে।”

উল্লেখ্য, এবছর ৯.৮৪ লক্ষেরও বেশি পরীক্ষার্থী মাধ্যমিক পরীক্ষা দিয়েছেন। পরীক্ষা হয়েছিল গত ১০ ফেব্রুয়ারি থেকে ২২ ফেব্রুয়ারির মধ্যে। গত বছরের তুলনায় এই বছর পাশের হারে বিরাট উত্থান। এবার পাশের হার ৮৬. ৫৬ % । গত বছরের তুলনায় বেশি। আগের বছর পাশের হার ছিল ৮৬. ৩১%।

আজ মাধ্যমিক পরীক্ষা ২০২৫ এর ফল প্রকাশ হলো। পাশের হার ৮৬.৫৬%। সফল ছাত্র-ছাত্রীদের প্রতি রইলো আমার আন্তরিক অভিনন্দন। আশা করবো তোমরা জীবনের সব ক্ষেত্রে সফল হবে, বাংলার মুখ উজ্জ্বল করবে এবং ভবিষ্যতে কৃতিত্বের স্বাক্ষর রাখবে।

— Bratya Basu (@basu_bratya) May 2, 2025